菊梓喬遭粉絲扮熟 四圍呃錢
歌手菊梓喬(Hana)近日在社交網甫出一個冒認的假帳戶,直言類似事件已非首次:「試過有粉絲扮同我好熟,扮同我一齊,又學我講嘢,然後四圍呃人錢。」她提醒其他粉絲小心受騙。提到無綫熱播劇《逆天奇案2》,她有份參與其中一個單元,並首次扮演大肚婆角色,她表示十分好玩,又憶述拍攝情況:「嗰日天氣好熱,我個大肚加到三層厚,睇落好似有咗8個月身孕!」
她直言喜歡演戲,透露5月將為HOY TV拍新劇,至於歌唱事業,她表示:「有日見到個歌迷,佢第一句就問我點解唔唱歌?以為我唔做呢行。其實我過幾日要錄新歌,不過未收到首歌,老闆應該以為我用一日就可以熟讀首歌。」她透露有寫歌,目標半年內推出兩首新作。